От началото на 16 век Португалия има колонии в Африка. Протестите срещу колониалната власт в Ангола, Гвинея-Бисау, Капо Верде и Мозамбик се превръщат след 1961 г. във въоръжена борба за независимост. Въоръжените конфликти в колониите достигат своя апогей в началото на 1970-те години и африканските колонии получават независимост през 1975 г. Колониалните войни на Португалия са в основата на т.нар. Революция на карамфилите от 1974 г., с която чрез военен заговор на завърнали се в родината офицери е свален диктаторът Марсело Каетану.